ವಾಣಿಜ್ಯ ಅಥವಾ ಉತ್ಪಾದನೆಯ ಕಾನೂನಿನಿಂದಾಗಿ ಸ್ಪಾರ್ಟನ್ನರು ಬಹಿಷ್ಕರಿಸಲ್ಪಟ್ಟಿದ್ದರು. ಇದರ ಫಲವಾಗಿ ವಾಣಿಜ್ಯ ಮತ್ತು ಉತ್ಪಾದನೆ ಪರಿವೊಯ್ ಕೊಯ್ ಕೈಸೇರಿದವು. ಅಲ್ಲದೇ ಅವರು ಬಂಗಾರ ಮತ್ತು ಬೆಳ್ಳಿಯನ್ನು ಹೊಂದುವುದು ನಿಷೇಧಿಸಲಾಗಿತ್ತು.(ವಿಚಾರದಲ್ಲಿ) ಸ್ಪಾರ್ಟಾದ ಕರೆನ್ಸಿ ಕಬ್ಬಿಣದ ಗಟ್ಟಿಗಳನ್ನು ಒಳಗೊಂಡಿತ್ತು,ಇದರಿಂದಾಗಿ ಕಳ್ಳತನ ಮಾಡುವ ಮೂಲಕ ಹಾಗು ವಿದೇಶಿ ವ್ಯಾಪಾರ ನಡೆಸುವುದು ಕಷ್ಟವಾಗಿಸುವಂತೆ ಹಾಗು ಸಂಪತ್ತನ್ನು ಸಂಗ್ರಹಿಸಿ ಇಡುವುದನ್ನು ತಡೆಯುವಂತೆ ಮಾಡಿತು. ಈ ಸಂಪತ್ತು ಸಂಪೂರ್ಣವಾಗಿ ಭೂಆಸ್ತಿಯಿಂದ ಬರುತ್ತಿತ್ತಲ್ಲದೇ,ಇದು ಸ್ಪಾರ್ಟಾದ ಪ್ರಜೆಗಳಿಗೆ ನಿಗದಿಪಡಿಸಲಾಗಿದ್ದಂತಹ ಭೂಮಿಯನ್ನು ಸಾಗುವಳಿ ಮಾಡುತ್ತಿದ್ದ ಜೀತದಾಳುಗಳ ವರ್ಷದ ತೆರಿಗೆಯನ್ನು ಒಳಗೊಂಡಿತ್ತು. ಆದರೆ ಒಡೆತನವನ್ನು ಸಮನಾಗಿ ಹಂಚುವ ಈ ಪ್ರಯತ್ನ ವಿಫಲವಾಯಿತು:ಪ್ರಾಚೀನ ಕಾಲದಿಂದಲೂ ರಾಜ್ಯಗಳ ಮಧ್ಯದಲ್ಲಿ ಸಂಪತ್ತಿನ ಪ್ರಮಾಣದಲ್ಲಿ ವ್ಯತ್ಯಾಸವಿತ್ತು ಎಂದು ಹೇಳಲಾಗಿದೆ. ಅಲ್ಲದೇ ಪೆಲೊಪೊನೀಸಿಯನ್ ಯುದ್ಧನಡೆದ ಕೆಲ ಕಾಲದ ನಂತರ ಹೊರಡಿಸಲಾದ ಎಪಿಟ್ಯಾಡಿಯಸ್ ಕಾನೂನಿನ ನಂತರ ಈ ಕಂದಕ ಮತ್ತಷ್ಟು ಹೆಚ್ಚಿತ್ತು. 

ಜೀತದಾಳುಗಳು ಸಾಗುವಳಿ ಮಾಡಿಕೊಂಡು ನೋಡಿಕೊಳ್ಳುತ್ತಿರುವ ಜಮೀನುಗಳನ್ನು ಕೊಡುವಂತಹ ಯಾವುದೇ ಆರ್ಥಿಕ ಕಾರ್ಯಗಳಿಂದ ಸಂಪೂರ್ಣ ನಾಗರಿಕ ಹಕ್ಕುಳ್ಳ ಪ್ರಜೆಗಳು ಬಿಡುಗಡೆಹೊಂದಿದರು. ಕಾಲ ಸರಿದಂತೆ ಭೂಮಿಯ ಹೆಚ್ಚು ಭಾಗ ದೊಡ್ಡ ದೊಡ್ಡ ಭೂಮಾಲೀಕರ ಕೈಸೇರಿತು, ಆದರೆ ಸಂಪೂರ್ಣ ನಾಗರಿಕ ಹಕ್ಕನ್ನು ಹೊಂದಿದ್ದ ಪ್ರಜೆಗಳ ಸಂಖ್ಯೆ ಕುಸಿಯಿತು. ಕ್ರಿಸ್ತಪೂರ್ವ 5ನೇ ಶತಮಾನದ ಪ್ರಾರಂಭದ ಕಾಲದಲ್ಲಿ 10,000 ಪ್ರಜೆಗಳಿದ್ದರು ಎಂದು ಹೇಳಲಾಗಿದೆ, ಆದರೆ ಅರಿಸ್ಟಾಟಲ್ ನ ಕಾಲಕ್ಕೆಲ್ಲ(384–322 ಕ್ರಿಸ್ತಪೂರ್ವ) 1,000 ಕ್ಕಿಂತ ಕಡಿಮೆಯಾಯಿತು. ಮುಂದೆ ಕ್ರಿಸ್ತಪೂರ್ವ 244 ರಲ್ಲಿ ಆಗಿಸ್ IV ಅಧಿಕಾರಕ್ಕೆ ಬಂದಾಗ 700ಕ್ಕೆ ಇಳಿಯಿತು. ಹೊಸ ಕಾನೂನುಗಳನ್ನು ಸೃಷ್ಟಿಸುವ ಮೂಲಕ ಈ ಪರಿಸ್ಥಿತಿಯನ್ನು ಸುಧಾರಿಸಲು ಪ್ರಯತ್ನಿಸಲಾಯಿತು. ಜೀವನದಲ್ಲಿ ಮದುವೆಯಾಗದೇ ಉಳಿದುಕೊಂಡಿರುವವರಿಗೆ ಹಾಗು ತಡವಾಗಿ ಮದುವೆಯಾದವರಿಗೆ ಕೆಲವೊಂದು ದಂಡಗಳನ್ನು ವಿಧಿಸಲಾಯಿತು. ಆದರೂ ಈ ಕಾನೂನುಗಳು ತಡವಾಗಿ ಬಂದವಲ್ಲದೇ ಈ ಪ್ರವೃತ್ತಿಯನ್ನು ಬದಲಾಯಿಸುವಲ್ಲಿ ನಿಷ್ಪಲವಾಗಿದ್ದವು.

ಪ್ರಾಚೀನ ಸ್ಪಾರ್ಟಾದಲ್ಲಿನ ಜೀವನ
ಹುಟ್ಟು ಮತ್ತು ಸಾವು
ಜೀತದಾಳುಗಳು
ಆರ್ಥಿಕತೆ